ນັກຊ່ຽວຊານກໍາລັງທົດລອງ ເຂົ້າສາລີພັນໃໝ່ ທີ່ທົນທານຕໍ່ຄວາມແຫ້ງແລ້ງ (ເບິ່ງວີດີໂອລາວ-ອັງກິດ)
ຕົ້ນສາລີ​ທີ່​ຂຽວ​​ຢູ່​ໄດ້​ດົນ​ນານ ​ແມ່ນ​ຈະ​ຜະລິດ​ເມັດ​ໄດ້​ໃຫຍ່​ແລະ​ຟັກ​ໃຫຍ່​ ໃນປີ​ທີ່​ແຫ້ງ​ແລ້ງ​.
ພວກນັກຊ່ຽວຊານເຕືອນວ່າ ສະພາວະດິນຟ້າອາກາດປ່ຽນແປງ ມີທ່າທີວ່າຈະສ້າງໄພຂົ່ມຂູ່ ຕໍ່ສະບຽງອາຫານໂລກ ຍ້ອນວ່າອຸນຫະພູມທີ່ສູງຫລືຮ້ອນຫລາຍນັ້ນ ຈະຕັດປະລິມານການເກັບກ່ຽວພວກຜົນລະປູກທີ່ເປັນອາຫານຫລັກຂອງມະນຸດນັ້ນລົງ ໃນເວລານີ້ ພວກນັກວິທະ ຍາສາດກໍາລັງພັດທະນາພັນໃໝ່ໆຂຶ້ນມາ ເພື່ອໃຫ້ສາມາດປັບຕົວເຂົ້າກັບສະພາບດິນຟ້າອາກາດໄດ້ດີ ຊຶ່ງມັນເປັນນຶ່ງໃນສິ່ງທ້າທາຍອັນໃຫຍ່ຫລວງທີ່ສຸດຂອງໂລກ ໃນຂະນະທີ່ຈໍານວນປະຊາກອນໂລກຖີບຕົວສູງຂຶ້ນນັບມື້ໄປສູ່ 9 ພັນລ້ານຄົນໃນກາງສັດຕະວັດນີ້ ຈາກ 7 ພັນລ້ານຄົນໃນປັດຈຸບັນ ຜູ້ສື່ຂ່າວວີໂອເອ Steve Baragona ມີລາຍງານກ່ຽວກັບພວກວິທະຍາສາດທີ່ລັດເທັກຊັສ ທາງພາກໃຕ້ຂອງສະຫະລັດ ກໍາລັງຕຽມທົດລອງພືດປູກ ພັນທີ່ສໍາຄັນໃນສະພາບດິນຟ້າອາກາດປ່ຽນ ແປງ ດາຣາມີລາຍລະອຽດມາສະເໜີທ່ານ ພືດເຂົ້າສາລີຫ້ຽວແຫ້ງຕາຍໝົດ ຢູ່ໃນລັດເທັກຊັສ ປີນີ້ ຍ້ອນລະດູຮ້ອນທີ່ຮ້ອນເອົ້າແລະ ແຫ້ງແລ້ງເປັນປະວັດການ ຢູ່ໃນຂົງເຂດຮາບສູງໃນລັດເທັກຊັສນີ້ ພວກຜົນລະປູກແມ່ນບໍ່ ສາມາດທີ່ຈະຢູ່ລອດໄດ້ ນໍາປະລິມານນໍ້າຝົນທີ່ຕົກລົງມາໜ້ອຍຫລາຍ ຄືພຽງແຕ່ນຶ່ງສ່ວນ ສິບຂອງປະລິມານນໍ້າຝົນຕາມປົກກະຕິນັ້ນ ທ່ານ ທໍມັສ ມາເຣັກ ຜູ້ຊ່ຽວຊານດ້ານການ ຊົນລະ ປະທານ ປະຈໍາມະຫາວິທະຍາໄລ Texas A&M ກ່າວວ່າ: “ ທ່ານ ທໍມັສ ມາເຣັກ ຜູ້ຊ່ຽວຊານດ້ານການຊົນລະປະທານ ປະຈໍາມະຫາວິທະຍາໄລ Texas A&M ໃນຂະນະທີ່ ປີນີ້ເປັນປີທີ່ຖືວ່າກັນດານທີ່ສຸດສໍາລັບພວກກະເສດຕະ ກອນ ແຕ່ສໍາລັບທ່ານມາເລັກແລະເພື່ອນຮ່ວມ ງານຂອງເພີ່ນແລ້ວ ມັນເປັນປີທີ່ເກືອບ ວ່າດີເລີດ ຢູ່ສະຖານີຄົ້ນຄວ້າແຫ່ງນີ້ ທີ່ຕັ້ງຢູ່ກໍ້າເໜືອຂອງເມືອງ Amarillo ຫ່າງອອກ ໄປນຶ່ງຊົ່ວໂມງນັ້ນ ພວກນັກຊ່ຽວຊານເຫລົ່ານີ້ກໍາລັງເຮັດວຽກຄົ້ນຄ້ວາ ເພື່ອກຽມພວກ ກະເສດຕະກອນ ໃຫ້ສາມາດຮັບມືກັບອາກາດທີ່ຮ້ອນເອົ້າແລະແຫ້ງແລ້ງຂຶ້ນກວ່າເກົ່າ ໃນຫລາຍປີຕໍ່ໜ້ານີ້ ທ່ານ ເຫວີນ ເວີ້ຍ ຊູ ຫົວໜ້າທີມໃນການດໍາເນີນຄວາມພະຍາ ຍາມຜະສົມພັນເຂົ້າສາລີໃໝ່ ກ່າວວ່າ: ອາກາດຮ້ອນແລະຄວາມແຫ້ງແລ້ງ ຈະເຮັດໃຫ້ພືດເຂົ້າສາລີແຫ້ງເປັນສີນໍ້າຕານ ນັ້ນໝາຍ ເຖິງການສິ້ນສຸດຂອງການສ້າງທາດຄາບໍຮາຍເດຣດ ຄາບອນໄດອ໊ອກໄຊ້ ແລະນໍ້າປົນກັນ ທີ່ຊ່ວຍໃຫ້ເມັດເຂົ້າສາລີມີເນື້ອມີໃນໂດຍອາໄສແສງຕາເວັນທີ່ເຮັດໃຫ້ເມັດຂອງມັນ ມີແປ້ງ ຫລາຍ ແຕ່ທ່ານ ຈິງ ວູ້ ຊູເອີ້ ເພື່ອນຮ່ວມງານຂອງທ່ານ ເຫວີນ ເວີ້ຍ ຊູ ໄດ້ຄົ້ນພົບເຊື້ອພັນທີ່ ສາມາດຊ່ວຍພັນເຂົ້າສາລີເຂດຮ້ອນຊະນິດຕ່າງໆຂຽວງາມຢູ່ໄດ້ດົນ ພາຍໃຕ້ສະພາບ ອາກາດຮ້ອນແລະແຫ້ງແລ້ງນັ້ນ ທ່ານກ່າວວ່າ ຕົ້ນສາລີທີ່ຂຽວຢູ່ໄດ້ດົນນານ ແມ່ນຈະຜະລິດເມັດໄດ້ໃຫຍ່ແລະຟັກໃຫຍ່ ໃນປີທີ່ແຫ້ງແລ້ງ ພວກທີມງານໄດ້ຜະສົມພັນເຂົ້າສາລີທີ່ມີພັນທີ່ຂຽວໄດ້ດົນນັ້ນ ກັບພັນຂອງຊະນິດອື່ນໆ ທີ່ໃຫ້ຜົນເກັບກ່ຽວສູງ ເພື່ອຊອກຫາແນວພັນທີ່ດີທີ່ສຸດຂອງທັງສອງຊະນິດ ພວກເຂົາເຈົ້າ ໄດ້ໃຊ້ວິທີຜະສົມພັນແບບທີ່ເຄີຍເຮັດມາ ແທນທີ່ຈະໃຊ້ວິທີ່ຜະສົມເຊື້ອພັນທາງວິທະຍາສາດ ຊຶ່ງມີກົດເກນບັງຄັບຫລາຍເກີນໄປ ທ່ານ Thomas Marek ກ່າວວ່າ ແຕ່ການທີ່ຈະຄົ້ນພົບເຊື້ອພັນເຂົ້າສາລີທີ່ດີເລີດນັ້ນ ກໍບໍ່ ແມ່ນເລຶ່ອງງ່າຍ ໃນປີນີ້ ດິນຟ້າອາກາດບໍ່ເອື້ອອໍານວຍໃຫ້ແກ່ພືດເຂົ້າສາລີພັນທໍາມະດາທົ່ວໆໄປ ແຕ່ພວກ ພັນໃໝ່ທີ່ຂຽວໄດ້ດົນກ່ວານັ້ນ ກັບອອກຟັກທີ່ໃຫຍ່ກວ່າ ແລະມີເມັດຫລາຍກວ່າພັນທົ່ວໆ ໄປ ທີ່ບໍ່ໄດ້ຜະສົມເຊື້ອພັນທີ່ຄິດຄົ້ນຂຶ້ນມາໃໝ່ນັ້ນຊຶ່ງນັບວ່າເປັນບາດກ້າວທີ່ໃຫ້ຄວາມຫວັງ ແຕ່ກໍຍັງມີວຽກທີ່ຈະຕ້ອງໄດ້ເຮັດອີກຫລາຍຢູ່ ກ່ອນທີ່ເມັດເຂົ້າສາລີທີ່ທົນທານຕໍ່ອາກາດທີ່ ຮ້ອນແລະແຫ້ງແລ້ງນັ້ນ ຈະສາມາດນໍາອອກເຜີຍແຜ່ໃຫ້ພວກກະເສດຕະກອນປູກສາລີໄດ້ ທ່ານ ຊູ ກ່າວວ່າ ແລະເມື່ອເຖິງເວລານັ້ນຜົນປະໂຫຍດທີ່ຈະໄດ້ຮັບ ກໍແມ່ນຈະຂະຫຍາຍ ອອກໄປກວ້າງໄກ ກາຍສະຫະລັດໄປອີກ ຊຶ່ງທ່ານ ຊູ ກ່າວຕໍ່ໄປວ່າ: ແລະໝົດທັງໂລກກໍແມ່ນຈະຕ້ອງການພັນເຂົ້າສາລີໃໝ່ນີ້ ເນຶ່ອງຈາກສະພາບດິນຟ້າອາກາດ ປ່ຽນແປງ ຈະເຮັດໃຫ້ຍາກລໍາບາກຫລາຍຂຶ້ນ ທີ່ຈະຫລໍ່ລ້ຽງປະຊາກອນໂລກ ທີ່ຖີບຕົວສູງ ຂຶ້ນນັບມື້ນັ້ນ